stanford-oval/wikipedia huggingface dataset:
จ้วง
ภาษา

บทความหลัก: ภาษาจ้วง
สืบดิบผู้จ่อง
อักษรที่ดัดแปลงจากละติน
ภาษาจ้วงแบ่งเป็นกลุ่มหลักได้สองสำเนียงคือ ภาษาจ้วงเหนือ และจ้วงใต้ ด้วยปัจจัยทางภูมิศาสตร์และประวัติศาสตร์ ทำให้เสียงและคำศัพท์ของภาษาจ้วงในแต่ละท้องที่ มีความแตกต่างกัน นอกจากสำเนียงหลักสองสำเนียงแล้ว ยังมีสำเนียงท้องถิ่นอีก 13 สำเนียง แต่ด้านไวยากรณ์แทบไม่มีความแตกต่างกัน สำเนียงจ้วงเหนือมีผู้ใช้จำนวนร้อยละ 80 ของประชากร และหากเปรียบเทียบคำศัพท์ระหว่างจ้วงเหนือและจ้วงใต้ก็จะพบคำศัพท์ที่ใช้เหมือนกันถึงร้อยละ 60
เดิมภาษาจ้วงมีอักษรของตนเองที่สร้างตามแบบอักษรฮั่นที่เริ่มตั้งแต่คริสต์ศตวรรษที่ 1 เรียกว่า สือดิบผู้จ่อง () แต่ได้มีการประดิษฐ์อักษรจ้วงขึ้นใหม่ที่พื้นฐานมาจากอักษรละตินในช่วงตอนกลางทศวรรษที่ 1950 และต่อมาได้กำหนดให้อักษรดังกล่าวเป็นอักษรของชนชาติจ้วงตามกฎหมาย ด้วยเหตุที่มีผู้ใช้ภาษาจ้วงเหนือมากกว่าจ้วงใต้ จึงใช้ภาษาจ้วงเหนือเป็นภาษาพื้นฐาน และถือสำเนียงจ้วงเหนือที่อำเภออู่หมิงเป็นสำเนียงมาตรฐานมาใช้สร้างตัวหนังสือจ้วง
|  | จ้วงเหนือ (อู่หมิง) | จ้วงใต้ (เต๋อป่าว-จิ้งซี) | จ้วงใต้ (ต้าซิน) | ภาษาไทย (กรุงเทพฯ) |
| --- | --- | --- | --- | --- |
| 1 | ปอ | ปอ | โพ | พ่อ |
| 2 | แม่ | แม่ | เม่ (หรือ เม) | แม่ |
| 3 | หร่าน | หรู่ง | เหรื่อน | บ้านเรือน |
| 4 | หว่าย | หว่าย | หว่าย | ควาย |
| 5 | ด๊าด | ดู๊ด | เดือด (หรือ ลอน) | ร้อน |
| 6 | ตั๋งหง่อน | ทาหวัน | หาหวั่น | ตะวัน |
| 7 | ล่อง, เดื๋อน | ห้าย (เบื้อน/เดื้อน) | หาย (เบือน) | เดือน |
| 8 | ฟ้า | บ๋นฟ้า | ฟ้า (หน้าฟ้า) | ฟ้า |
| 9 | ตา | ตา | ท่า (เหมือง) | แม่น้ำ |
| 10 | ไจ๋หน่า | ไถหน่า | ไถหน่า | ไถนา |

แม้ว่าภาษาจ้วงจะจัดอยู่ในตระกูลภาษาขร้า-ไท แต่ได้รับอิทธิพลอย่างสูงจากภาษาจีนถิ่นตะวันตกเฉียงใต้ ชาวจ้วงเองซึ่งอยู่ต่างพื้นที่กัน มักใช้ภาษาจีนกลาง หรือจีนกวางตุ้งเป็นภาษากลางเพื่อสื่อสารกันระหว่างกลุ่ม จากการสำรวจในปี ค.ศ. 1980 พบว่าชาวจ้วงร้อยละ 42 ยังคงใช้ภาษาจ้วงเป็นภาษาแม่ ขณะเดียวกันก็มีชาวจ้วงที่ใช้สองภาษา คือ จีนและจ้วง มีถึงร้อยละ 55 ขณะที่การศึกษาภาคบังคับของชาวจ้วงในเขตปกครองตนเองกว่างซี เป็นแบบสองภาษา คือ จีนกลาง และจ้วง โดยมุ่งเน้นการอ่านออกเขียนได้ในภาษาจ้วงขั้นต้นเท่านั้น
วัฒนธรรม ความเชื่อ ศาสนา

ชาวจ้วงไม่มีศาสนาหรือองค์กรทางศาสนาที่จัดตั้งเป็นเอกภาพ สิ่งที่ชาวจ้วงนับถือจึงเป็นสภาวะ "กึ่งบุพกาล" ที่สำคัญคือ ความเชื่อเรื่องเทพเจ้าจำนวนหลายองค์, ลัทธิเต๋า, ไสยศาสตร์ และลัทธิซือกง (ลัทธิที่ดัดแปลงโดยชาวจ้วง)
ชาวจ้วงนับถือเทพหลายองค์ และไม่ได้นับถือศาสนาหรือเทพเดียวกันอย่างเป็นเอกภาพ ชาวจ้วงถือว่าทุกสิ่งทุกอย่างมี "วิญญาณ" ชาวจ้วงนับถือธรรมชาติ บรรพบุรุษ และภาพสัญลักษณ์ เช่น หากจะจับปลาจับกุ้งก็จะต้องไหว้เทพเจ้าแม่น้ำก่อนทอดแห หรือหากจะตัดต้นไม้ต้องไหว้เทพเจ้าภูเขาหรือต้นไม้เสียก่อน เป็นต้น หากมนุษย์ทำการล่วงละเมิด เทพเจ้าก็จะแสดงอิทธิฤทธิ์ทันที ทำให้มนุษย์เกรงกลัวเทพเจ้า หากไปล่วงละเมิดต่อเทพเจ้าองค์ใดมา ก็ต้องรีบยกข้าวปลาอาหารและเหล้า เงินกระดาษและธูปไปไหว้ทันที เพื่ออ้อนวอนให้ยกโทษและคุ้มครองตน
สิ่งที่สำคัญอีกอย่างคือการนับถือบรรพบุรุษ ชาวจ้วงเชื่อว่าคนมีวิญญาณ คนตายไปแล้วแต่วิญญาณยังไม่ตาย เมื่อมีคนตายแล้วถ้ามีพ่อหมอมาสวดให้วิญญาณพ้นทุกข์ วิญญาณก็จะผ่านสะพานไน่ฮ้อไปยังเมืองผีที่อยู่ดีกินดีและเป็นผีบรรพบุรุษที่คุ้มครองลูกหลาน ตรงกันข้ามถ้าหากไม่มีพ่อหมอมาสวดหรือตายนอกบ้าน วิญญาณจะผ่านสะพานไน่ฮ้อหรือไปปรโลกไม่ได้ ก็จะกลายเป็นผีเร่ร่อนทำร้ายลูกหลานของตนแทน ดังนั้นบ้านของชาวจ้วงทุกครอบครัวจึงมีแท่นบูชาบรรพบุรุษในห้องโถง กลางแท่นจะมีกระดาษสีแดงเขียนชื่อบรรพบุรุษทุกยุคทุกสมัยและตั้งป้ายเอาไว้ ข้างล่างวางกระถางธูปคอยเซ่นไหว้เสมอ ยามซื้อของดี ๆ, ฆ่าสัตว์, กลั่นเหล้าหรือทำข้าวต้มมัด ก็จะต้องจุดธูปบูชาเสียก่อนจึงจะกินได้
ส่วนลัทธิซือกง เป็นลัทธิที่เกิดขึ้นจากจารีตของชาวจ้วงเอง และมีระเบียบของบังคับที่ค่อนข้างมั่นคง แต่ไม่มีองค์กรหรือศาลเจ้าที่เป็นเอกภาพ หน่วยจัดตั้งของลัทธิดังกล่าวเป็นกลุ่มกระจายเป็นหน่วยย่อย ๆ เรียกว่า ซือถาน แต่ละถานจะมีอาจารย์ผู้ปกครองถานเป็นผู้ควบคุมการไหว้ และการประกอบพิธีต่าง ๆ ผู้ที่เข้ารับนับถือซือกงต้องผ่านการไหว้ครูและรับศีล ท่องคัมภีร์ซือกง หัดรำและศิลปะกายกรรมครึ่งปีขึ้นไป เมื่อสำเร็จก็จะเป็นซือกงอย่างเป็นทางการ มีสถานที่ชุมนุมเรียกว่า หอซือ มีบ้านเฉพาะและมีนาให้เช่า ซึ่งเงินค่าเช่านาที่ได้จะนำมาใช้จ่ายของหอซือ ในลัทธิจะมีเทพเจ้าใหญ่ ๆ 36 องค์ เทพเจ้าน้อย 72 องค์ แต่ทางปฏิบัติจะมีมากกว่า 200 องค์ เทพสำคัญคือ พระไตรสรณคมน์, พระตรีภพนาถ, พระภูมิเจ้าที่ นอกจากนี้ยังยืมเทพจากลัทธิเต๋าคือ เทพซานชิง และเล่าจื๊อ ส่วนศาสนาพุทธคือ พระศากยมุนี, พระโพธิสัตว์กวนอิม, พระอรหันต์ และเทพพื้นเมืองทั่วไป เป็นต้น คัมภีร์ทางลัทธิมีกว่า 120 เล่ม บ้างเป็นนิทานวีรบุรุษ บ้างเป็นกลอนธรรมจริยา บ้างเป็นเพลงรัก ส่วนมากเป็นเพลงพื้นเมืองที่เขียนด้วยอักษรจ้วงเก่า
ปัจจุบันแม้ว่าจะมีศาสนาอื่นเผยแผ่เข้ามาในเขตชาวจ้วงบ้าง แต่ก็มิได้มีผลมากมายนัก ชาวจ้วงได้นำหลักการบางอย่างของทุกศาสนามาผสมผสานกับลัทธิเต๋า ไสยศาสตร์ และลัทธิซือกง ดังนั้นในเขตชาวจ้วงจึงไม่ค่อยปรากฏศาสนสถานเท่าใด
บรรณานุกรม

หลี่ฟู่เชิน, ฉินเซียนอาน, พานชิชือ (เขียน). เหลียงหยวนหลิง (แปล). ชาวจ้วง. เชียงใหม่:ตรัสวิน, 2539 ISBN 974-7100-25-8
แหล่งข้อมูลอื่น

ข้าวเหนียว 5 สี-อาหารประจำชนชาติของชาวชนชาติจ้วง
The Zhuang: A Longitudinal Study of Their History and Their Culture เก็บถาวร 2007-02-06 ที่ เวย์แบ็กแมชชีน, by Jeffrey Barlow
壮族在线 เก็บถาวร 2020-10-23 ที่ เวย์แบ็กแมชชีน
Creating the Zhuang: Ethnic Politics in China
ทูมเรเดอร์ (วิดีโอเกม พ.ศ. 2539)

| ทูมเรเดอร์ |
| --- | --- |
หน้าปกเกมส์ทูมเรเดอร์ ปี 2539
ผู้พัฒนา: Core Design
ผู้จัดจำหน่าย: Eidos Interactive
โปรแกรมเมอร์: Paul Douglas
ศิลปิน: Toby Gard
เขียนบท: Vicky Arnold
แต่งเพลง: Nathan McCree
ชุด: ทูมเรเดอร์
เครื่องเล่น: เซก้า แซทเทิร์น, ดอส, เพลย์สเตชัน, แมคโอเอส, เอ็นเกจ, พ็อคเกตพีซี, ไอโอเอส, แอนดรอย
วางจำหน่าย:  25 ตุลาคม พ.ศ. 2539 เซก้า แซทเทิร์นEU: 25 ตุลาคม พ.ศ. 2539 NA: 14 พฤศจิกายน พ.ศ. 2539ดอส, เพลย์สเตชันNA: 14 พฤศจิกายน พ.ศ. 2539 EU: 22 พฤศจิกายน พ.ศ. 2539แมคโอเอสทั่วโลก: 16 มีนาคม พ.ศ. 2542พ็อคเกตพีซีNA: กรกฎาคม 2002เอ็นเกจทั่วโลก: ตุลาคม 2003ไอโอเอสทั่วโลก: 16 ธันวาคม พ.ศ. 2556แอนดรอยทั่วโลก: 1 เมษายน พ.ศ. 2558 
แนว: Action-adventure
รูปแบบ: ผู้เล่นเดี่ยว
ทูมเรเดอร์ เป็นวิดิโอเกมส์แนวแอ็คชั่น-ผจญภัย ผลิตโดย Core Design วางจำหน่ายโดย Eidos Interactive ถูกวางจำหน่ายเมื่อปี 2539 สำหรับเครื่อง เซก้า แซทเทิร์น , ดอส และ เพลย์สเตชัน ทูม เรเดอร์ยังถูกวางจำหน่ายในตลาดเกมส์โทรศัพท์สำหรับ เอ็นเกจ ในปี 2546 ตัวเกมวางจำหน่ายในเครือ เพลย์สเตชัน เน็ตเวิร์ก  ในอเมริกาเหนือเมื่อตุลาคม 2552 และในยุโรปเมื่อตุลาคม 2553 ในวิดิโอเกมทูมเรเดอร์ จะเป็นเนื้อเรื่องเกี่ยวกับลาร่า ครอฟต์นักโบราณคดีชาวอังกฤษที่ออกตามหาสมบัติโบราณ
ตัวเกมได้รับการวิจารณ์ไปในทางที่ดี่ มียอดขาย 7.5 ล้านก็อปปี้ทั่วโลก อีกทั้งยังเป็นอิทธิพลต่อวงการเกมส์อย่างแพร่หลาย แและเป็นแม่แบบให้กับเกมส์แอ็คชั่นผจญภัยสามมิติ. ในวันที่ 6 ธันวาคม 2553 Crystal Dynamics. ประกาศว่าจะมีการรีบูททูม เรเดอร์
จ่าเอก

จ่าเอกแห่งกองทัพเรือไทยฝึกใช้อาวุธระหว่างการฝึกการัต 2013 ร่วมกับสหรัฐ
| 0 | 1 | 2 |
| --- | --- | --- |
ยศทหารที่พบทั่วไป
| ทหารบก | ทหารเรือ | ทหารอากาศ |
นายทหารชั้นสัญญาบัตร
| จอมพล | จอมพลเรือ | จอมพลอากาศ |
| พลเอก | พลเรือเอก | พลอากาศเอก |
| พลโท | พลเรือโท | พลอากาศโท |
| พลตรี | พลเรือตรี | พลอากาศตรี |
| พลจัตวา | พลเรือจัตวา | พลอากาศจัตวา |
| พันเอก | นาวาเอก | นาวาอากาศเอก |
| พันโท | นาวาโท | นาวาอากาศโท |
| พันตรี | นาวาตรี | นาวาอากาศตรี |
| ร้อยเอก | เรือเอก | เรืออากาศเอก |
| ร้อยโท | เรือโท | เรืออากาศโท |
| ร้อยตรี | เรือตรี | เรืออากาศตรี |
นายทหารชั้นประทวน
| จ่าสิบเอก | พันจ่าเอก | พันจ่าอากาศเอก |
| จ่าสิบโท | พันจ่าโท | พันจ่าอากาศโท |
| จ่าสิบตรี | พันจ่าตรี | พันจ่าอากาศตรี |
พลอาสาสมัครและทหารเกณฑ์ 
| สิบเอก | จ่าเอก | จ่าอากาศเอก |
| สิบโท | จ่าโท | จ่าอากาศโท |
| สิบตรี | จ่าตรี | จ่าอากาศตรี |
| พลทหาร | พลทหารเรือ | พลทหารอากาศ |
จ่าเอก (อังกฤษ: Petty officer first class: PO1) เป็นยศที่พบในกองทัพเรือและองค์กรทางทะเลบางแห่ง
แคนาดา

จ่าทหารเรือชั้นหนึ่ง (Petty officer, 1st class: PO1) เป็นสมาชิกกองทัพเรือที่ไม่ใช่ชั้นสัญญาบัตรของกองทัพแคนาดา เป็นระดับอาวุโสกว่ายศจ่าทหารเรือชั้นสอง (petty officer 2nd-class) และยศที่เทียบเท่ากัน และต่ำกว่าพันจ่าชั้นสอง (chief petty officer 2nd-class) และเทียบเท่า เทียบเท่ากับกองทัพบกและกองทัพอากาศคือนายดาบ (warrant officer: WO)
ชื่อยศในภาษาฝรั่งเศสคือ maître de 1re classe
เครื่องหมายยศของจ่าทหารเรือชั้นหนึ่ง (PO1) คือมงกุฏที่ประดับอยู่บนแขนทั้งสองข้างของเสื้อคลุม Service Dress และประดับแบบสวมบนไหล่ทั้งสองข้างของเครื่องแบบอื่น ๆ โดยทั่วไปจ่าทหารเรือชั้นหนึ่งจะถูกเรียกในขั้นต้นว่า "จ่าทหารเรือ <ชื่อ>" หรือ "PO <ชื่อ>" และหลังจากนั้นเป็น "PO" แม้ว่าในการติดต่อทางจดหมายจะใช้ยศเต็มหรือตัวย่อนำหน้าชื่อของสมาชิกก็ตาม นามเต็มว่า "จ่าทหารเรือชั้นหนึ่ง" หรือ "PO1" ในการพูด โดยทั่วไปจะใช้เฉพาะเมื่อมีการแยก "ชั้นหนึ่ง" เท่านั้น เช่น เพื่อแยกแยะระหว่างสมาชิกที่มีชื่อคล้ายกันแต่มียศต่างกัน หรือในรายชื่อการเลื่อนขั้น
ไทย

| จ่าเอก  |
| --- | --- |
เครื่องหมายยศจ่าเอกของกองทัพเรือไทย
ประเทศ:  ไทย
สังกัต:  กองทัพเรือไทย
อักษรย่อ: จ.อ.
ระดับยศ: จ่าทหารเรือ
เทียบยศเนโท: OR-5
ระดับยศ: นายทหารชั้นประทวน
ยศที่สูงกว่า: พันจ่าตรี
ยศที่ต่ำกว่า: จ่าโท
ยศที่คล้ายคลึง: สิบเอก (กองทัพบกไทย) จ่าอากาศเอก (กองทัพอากาศไทย)
จ่าเอก (Petty officer first class) เป็นยศนายทหารชั้นประทวนของกองทัพเรือไทย เหนือกว่าจ่าโท และต่ำกว่าพันจ่าตรี เป็นยศที่ต่ำเป็นอันดับสามของนายทหารชั้นประทวนของกองทัพเรือไทย
จ่าเอกถูกประกาศใช้งานตามพระราชบัญญัติยศทหาร พ.ศ. 2479 โดยผู้ที่จะมีสิทธิ์ได้รับการประดับยศจะต้องได้รับการแต่งตั้งโดยรัฐมนตรีว่าการกระทรวงกลาโหม หรือผู้บังคับบัญชาในระดับชั้นแม่ทัพ คือผู้บัญชาการทหารบก ทหารเรือ ทหารอากาศ และต้องมีคุณสมบัติตามวิทยฐานะที่กระทรวงกลาโหมได้กำหนดไว้ ยกเว้นรัฐมนตรีว่าการกระทรวงกลาโหมแต่งตั้งเป็นพิเศษ
การกำหนดชื่อยศของกองทัพไทยและกองทัพสหรัฐนั้นต่างกัน แต่ใช้ชื่อยศภาษาอังกฤษเหมือนกัน โดยกองทัพเรือไทยใช้ระบบยศจ่าทหารเรือแบ่งเป็น 3 ชั้นคือ ตรี โท เอก แต่สหรัฐนับรวมยศกะลาสีเรือเป็นยศจ่าตรี ทำให้ยศจ่าเอกของไทยเทียบเท่ากับยศจ่าทหารเรือชั้นหนึ่งและสองของสหรัฐ
สหรัฐ

จ่าเอกชั้นหนึ่ง (Petty officer first class) เป็นอัตราพลอาสาลำดับที่ 6 ในกองทัพเรือสหรัฐ และยามฝั่งสหรัฐซึ่งอยู่ในอันดับที่เหนือกว่าจ่าเอกชั้นสองและต่ำกว่าพันจ่าตรีโดยตรง ถูกกำหนดให้เป็นนายทหารชั้นประทวน เช่นเดียวกับการจัดอันดับของจ่าทหารเรือ เทียบเท่ากับยศจ่าสิบตรี, จ่าเอกในกองทัพบกและนาวิกโยธิน และจ่าอากาศเอก (technical sergeant) ในกองทัพอากาศ ทั้งหมดอยู่ในอันดับที่ อี-6 ซึ่งหมายถึงระบบการนับเลขเกณฑ์ที่เกี่ยวข้องกับเกรดการจ่ายเงิน
| จ่าเอกชั้นหนึ่ง Petty officer first class  (อังกฤษ) |
| --- | --- |
  เครื่องหมายของกองทัพเรือสหรัฐสำหรับผู้ที่มีอายุราชการมากกว่า 12 ปีติดต่อกัน (ปัจจุบันไม่จำเป็นต้องประดับเครื่องหมายบั้งทองคำ)
เครื่องหมายยามฝั่งสหรัฐ
ประเทศ:  สหรัฐ
สังกัต:  กองทัพเรือสหรัฐ  หน่วยยามฝั่งสหรัฐ
อักษรย่อ: PO1
ระดับยศ: จ่าทหารเรือ
เทียบยศเนโท: OR-6
ระดับยศ: นายทหารชั้นประทวน
ยศที่สูงกว่า: พันจ่า
ยศที่ต่ำกว่า: จ่าเอกชั้นสอง
ยศที่คล้ายคลึง: จ่าสิบตรี  (ทบ.) จ่าเอก  (นย.) จ่าอากาศเอก  (ทอ., ทอว.)
เครื่องหมาย

จ่าเอก (หน่วยยามฝั่งบราซิล)
จ่าทหารเรือชั้นหนึ่ง Maître de 1re classe
(กองทัพเรือแคนาดา)
จ่าทหารเรือชั้นหนึ่ง (กองทัพเรือกานา)
จ่าเอกชั้นหนึ่ง (กองทัพเรือสหรัฐ)
จ่าเอก (ยามฝั่งสหรัฐ)
ดูเพิ่ม

จ่าทหารเรือ
รายชื่อเปรียบเทียบเครื่องหมายยศทหาร
ชินิ-เอะ

ภาพพิมพ์บล็อกไม้ญี่ปุ่น
ชินิ-เอะ ของคูนิซาดะ โดยคูนิจิกะ ค.ศ. 1864
ชินิ-เอะ (ญี่ปุ่น: 死絵; โรมาจิ: Shini-e แปลว่า "ภาพพิมพ์ที่ระลึก" บางครั้งเรียกเป็น "ภาพแห่งความตาย" หรือ "ภาพผู้เสียชีวิต") เป็นภาพพิมพ์บล็อกไม้ญี่ปุ่น ในรูปแบบ ภาพอูกิโยะ ตั้งแต่สมัยเอโดะ (ค.ศ. 1603–1867) จนถึงต้นศตวรรษที่ 20
เมื่อนักแสดงคาบูกิเสียชีวิต ก็จะมีการเผยแพร่ภาพ ชินิ-เอะ พร้อมกับกลอนอำลาและชื่อหลังเสียชีวิต
ศิลปินอูกิโยะ มักเป็นผู้วาดภาพผู้เสียชีวิต เพื่อยกย่องเพื่อนร่วมงานหรืออาจารย์ที่เสียชีวิตไปแล้ว
ภาพ

ฮิโรชิเงะ โดยคูนิซาดะ ค.ศ. 1858
อูตางาวะ คูนิซาดะ โดยโทโยฮาระ คูนิจิกะ ค.ศ. 1864
อิวาอิ ฮันชิโรที่ 8  โดยโทโยฮาระ ชิกาโนบุ ค.ศ. 1882
ดูเพิ่ม

รายชื่อคำในภาพอูกิโยะ
บรรณานุกรม

Keyes, Roger S. and Keiko Mizushima. (1973). The Theatrical World of Osaka Prints: a Collection of Eighteenth and Nineteenth Century Japanese woodblock Prints in the Philadelphia Museum of Art.Philadelphia: Philadelphia Museum of Art. OCLC 186356770
Newland, Amy Reigle. (2005). The Hotei Encyclopedia of Japanese Woodblock Prints. Amsterdam : Hotei. ISBN 9789074822657; OCLC 61666175
แหล่งข้อมูลอื่น

Viewing shini-e
"Shini-e: the Performance of Death in Japanese Kabuki Actor Prints"
Kuniyoshi project: Shini-e
ทองเอก

ทองเอก
ทองเอก คือขนมไทยที่มีส่วนผสมของแป้งสาลี น้ำตาล ไข่แดง และกะทิ กวนจนข้น แล้วนำใส่แม่พิมพ์ให้ได้รูปตามที่ต้องการ จากนั้นจึงแคะออกจากแม่พิมพ์ แล้วนำมาอบด้วยเทียนอบ
ประวัติ

ในสมัยโบราณนั้นได้มีการนำทองคำเปลวมาตัดเป็นแผ่นสี่เหลี่ยมเล็ก ๆ มาประดับไว้ด้านบนของขนมทองเอก[ต้องการอ้างอิง] โดยใช้วิธีการวางแผ่นทองคำเปลววางไว้บนแม่พิมพ์ก่อนเทขนมทองเอกลงในแม่พิมพ์ แต่ปัจจุบันไม่มีการนำทองคำเปลวมาตกแต่งขนมทองเอก เนื่องจากทองคำเปลวเป็นอันตรายต่อสุขภาพของผู้รับประทาน[ต้องการอ้างอิง]
ทองเอกเป็นขนมในตระกูลทองซึ่งได้แก่ ทองเอก ทองหยิบ ทองหยอด และฝอยทอง ขนมในตระกูลนี้จะต้องใช้ความพิถีพิถันในการทำ เพราะเป็นขนมที่มีลักษณะสง่างามและโดดเด่นกว่าขนมชนิดอื่น นอกจากนี้ทองเอกยังเป็นหนึ่งในขนมมงคล 9 ชนิดซึ่งได้แก่ ทองหยิบ ทองหยอด ฝอยทอง ขนมชั้น เม็ดขนุน ถ้วยฟู ดาราทอง ทองเอก และเสน่ห์จันทร์ ขนมมงคลนั้นจะใช้ในการนำไปประกอบเครื่องคาวหวานเพื่อถวายพระในงานมงคลต่าง ๆ เช่น งานบวช งานมงคลสมรส หรืองานขึ้นบ้านใหม่ โดยเชื่อกันว่างานมงคลเหล่านี้จะต้องใช้เฉพาะขนมไทยที่มีชื่อไพเราะและเป็นสิริมงคล ซึ่งคำว่า เอก ในชื่อขนมทองเอกนั้นหมายความว่า การเป็นที่หนึ่ง
ถนนหน้าพระลาน

ถนนหน้าพระลานช่วงผ่านวัดพระศรีรัตนศาสดาราม
ถนนหน้าพระลาน (อักษรโรมัน: Thanon Na Phra Lan) เป็นถนนในแขวงพระบรมมหาราชวัง เขตพระนคร กรุงเทพมหานคร ตั้งต้นจากปลายถนนราชดำเนินในต่อถนนสนามไชยที่มุมป้อมเผด็จดัสกร ไปตามกำแพงพระบรมมหาราชวัง ตัดกับถนนมหาราช ไปสุดที่ท่าช้างวังหลวง ริมแม่น้ำเจ้าพระยา รวมระยะทาง 550 เมตร
ถนนหน้าพระลานเป็นทางสัญจรเดิมที่มีมาแต่เริ่มสร้างพระนคร ตัดขึ้นในรัชกาลพระบาทสมเด็จพระพุทธยอดฟ้าจุฬาโลกมหาราช เดิมมีชื่อว่า ถนนท่าช้างวังหลวง เนื่องจากเป็นเส้นทางที่ช้างหลวงลงท่าอาบน้ำในแม่น้ำเจ้าพระยา พระบาทสมเด็จพระจอมเกล้าเจ้าอยู่หัวมีพระบรมราชโองการให้เรียกชื่อว่า ถนนหน้าพระลาน ต่อมามีการปรับปรุงถนนในรัชสมัยพระบาทสมเด็จพระจุลจอมเกล้าเจ้าอยู่หัว เพื่อใช้ในพระราชพิธีต่าง ๆ โดยขยายจากถนนเดิมที่เป็นถนนพูนดินสูงปูด้วยอิฐเรียงตะแคง เหตุที่ชื่อถนนหน้าพระลานเพราะเป็นถนนที่อยู่หน้าพระลานพระบรมมหาราชวัง
ระเบียงภาพ

ถนนหน้าพระลานช่วงผ่านพระบรมมหาราชวัง และมหาวิทยาลัยศิลปากร
ตึกแถวริมถนนหน้าพระลาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ถนนหน้าพระลาน
ชาวกีซา

อัศฮาบ กิซา หมายถึง นบีมุฮัมมัด อะลี ฟาฏิมะฮ์ ฮะซัน และฮุซัยน์ ที่อัลกุรอานโองการ إِنَّما يُرِيدُ اللَّهُ لِيُذْهِبَ عَنْكُمُ الرِّجْسَ أَهْلَ الْبَيْتِ وَ يُطَهِّرَكُمْ تَطْهِيراً : ความว่า "แท้จริงอัลลอฮ์เพียงประสงค์ที่จะขจัดมลทินออกไปจากพวกเจ้า โอ้อะฮ์ลุลบัยต์ และทรง (ประสงค์) ที่จะขัดเกลาพวกเจ้าให้สะอาดบริสุทธิ์ "กล่าวเกี่ยวกับพวกเขาไว้ อะบูสะอีด ค็อดรี รายงานจากท่านศาสดาแห่งอิสลามว่า โองการนี้กล่าวเกี่ยวกับบุคคลห้าท่าน คือ ตัวฉัน อาลี ฟาติมะฮ์ ฮะซันและฮุเซน
ที่มาของศัพท์เชิงวิชาการในมุมมองทางประวัติศาสตร์

ฟรานซิส เอ็ดเวิร์ด ปีเตอรส์ อาจารย์วัยเกษียรของมหาวิทยาลัยนิวยอร์ก คณะอิสลามและตะวันออกกลาง กล่าวว่า ก่อนอิสลามและช่วงต้นอิสลาม คำว่า อะฮ์ลุลบัยต์ เป็นฉายานามของกุเรช และเป้าหมายของ บัยต์ คือ วิหารกะอ์บะฮ์ ณ นครมักกะฮ์  คำนี้เริ่มถูกใช้ในวงกว้างมากขึ้นจนมีกลิ่นไอทางด้านการเมืองเข้ามา และมีการอ้างอิงและรายงานเกี่ยวกับโองการที่ 33 ของซูเราะฮ์อะห์ซาบ ที่มาของคำนี้เริ่มขึ้นหลังจากที่อุษมานถูกฆ่าและช่วงต้นของยุคราชวงศ์อะมะวี ตรงกับช่วงการปกครองของอาลีหลังจากที่ถูกลิดรอนสิทธิอันชอบธรรมไปเป็นเวลา 25 ปี คำดังกล่าวข้างต้นจึงหมายถึง อะฮ์ลุลบัยต์ ที่มีเฉพาะ ท่านศาสดาแห่งอิสลาม อาลี ฟาติมะฮ์ ฮะซันและฮุเซน ตามคำกล่าวของปีเตอรส์ ว่าคำนี้มีปรากฏในฮะดีษต่างๆมากมายเกี่ยวกับโองการข้างต้นที่รายงานจากมุฮัมหมัด เช่นฮะดีษ บุคคลห้าท่านที่อยู่ภายใต้เสื้อคลุม (อาลิอะบา).
Laura Veccia Vaglieri เขียนไว้ในสารานุกรมอิสลามว่า โองการก่อนหน้านี้กล่าวถึงบัญชาต่าง ๆ สำหรับบรรดาภรรยาของท่านศาสดา จึงใช้คำสรรพนามที่เป็นพหูพจน์ของเพศหญิง แต่สำหรับโองการนี้คำสรรพนามเป็นพหูพจน์ของเพศชาย จึงไม่ใช่เรื่องที่เกี่ยวข้องกับบรรดาภรรยาของท่านศาสดา หรืออย่างน้อยก็ไม่ได้หมายถึงพวกท่านเพียงอย่างเดียว ดังนั้นโองการนี้หมายถึงใคร? คำว่า "อะฮ์ลุลบัยต์ หมายถึง "ครอบครัวท่านศาสดา" เท่านั้น ซึ่งถือเป็นเรื่องปกติครอบครัวของศาสดาจะมีความโดดเด่นเหนือกว่าบรรดาเครือญาติทั้งหมดของมุฮัมหมัด ไม่ว่าจะเป็นเผ่าของท่านทั้งชาวอันศอรหรือทั้งหมดที่มีอยู่ในสังคม ทว่ามีเรื่องเล่าที่มีอยู่ในฮะดีษต่าง ๆ มากมาย ตามรายงานต่าง ๆ นี้ มุฮัมหมัดได้ใช้เสื้อคลุมของท่านคลุมหลานทั้งสอง ฮะซัน ฮุเซน ฟาติมะฮ์บุตรีของท่าน และอาลี ผู้เป็นราชบุตรเขยในหลายโอกาส (เช่นเหตุการณ์มุบาฮะละฮ์) ห้าท่านนี้คือบุคคลผู้ที่ได้รับฉายานามว่า "อัศฮาบกีซา" อย่างไรก็ตามมีความเพียรพยายามที่ให้บรรดาภรรยาของท่านศาสดาเข้าร่วมอยู่ในกลุ่มนี้ด้วย แต่จำนวนบุคคลที่มีความโดดเด่นเป็นพิเศษนั้นมีเพียงห้าท่านนี้เท่านั้น
เป้าหมายของอัศฮาบกีซาในทัศนะของอิสลาม

เกี่ยวกับเรื่องบุคคลที่รวมอยู่ใน "อะฮ์ลุลบัยต์" ที่โองการตัฏฮีรกล่าวถึงนั้นมีความเห็นแตกต่างกันในหมู่นักรายงาน บ้างก็หมายรวมถึงบรรดาภรรยาของท่านศาดามุฮัมหมัด บ้างก็หมายรวมถึงบรรดาญาติสนิทของท่าน กล่าวคือ ครอบครัวของท่านอับบาส ครอบครัวของท่านอะกีล ครอบครัวของท่านญะอ์ฟัร ครอบครัวของท่านอาลี  แต่ส่วนใหญ่ของพวกเขาเชื่อว่า "อะฮ์ลุลบัยต์" ในโองการนี้ หมายถึง "อัศฮาบกีซา" เท่านั้น
จำนวนของฮะดีษต่าง ๆ ที่มีเข้ามาจากกลุ่มนี้มีมากว่า 70 คน และมีกว่า 40 ฮะดีษที่รายงานโดยอะฮ์ลิซุนนะฮ์ ซึ่งรายงานมาจาก อุมมุสะละมะฮ์ อาอิอะฮ์  อะบูสะอีด คุดรี อิบนุอับบาส อับดุลลอฮ์ บิน ญะอ์ฟัร อาลี บิน อะบีฏอลิบ ฮะซัน บิน อาลี และคนอื่น ๆ และอีกกว่า 30 ฮะดีษที่รายงานจากนักรายงานของชีอะฮ์ ซึ่งรายงานจาก อาลี บิน อะบีฏอลิบ สัจญาด  บาเกร ซอดิก ริฎอ (บรรดาอิมามของชีอะฮ์) อุมมุสะละมะฮ์ อะบูซัรฆอฟฟารี และอีกหลายท่าน ตามทัศนะของฏอบาฏอบาอีและฏอบัรซีแล้ว เป้าหมายของ พระประสงค์ (อิรอดะฮ์) ในโองการนี้ เป็นพระประสงค์ด้านนัย (อิรอดะฮ์ตักวีนี) เนื่องจากว่าพระประสงค์ที่เป็นบทบัญญัติ (อิรอดะฮ์ตัชรี) นั้น จะหมายรวมถึงมนุษย์ทุกคนไม่ได้จำเพาะสำหรับใครเป็นพิเศษ
สิ่งที่เป็นเหตุให้นักอรรถาธิบายบางท่านได้อรรถาธิบาย "อะฮ์ลุลบัยต์" ว่าหมายถึงบรรดาภรรยาของท่านศาสดา ก็เนื่องจากต้นโองการที่กล่าวถึงบรรดาภรรยาของท่านศาสดา และคำนี้ก็ปรากฏอยู่ระหว่างโองการที่ยังคงพูดถึงบรรดาภรรยาของท่านศาสดา แต่ท่านฏอบาฏอบาอี กล่าวว่า รายงานต่าง ๆ ที่กล่าวถึงเรื่องนี้นั้นบ่งชี้ว่าโองการนี้ถูกประทานลงมาแยกต่างหาก และท่านศาสดาได้รับสั่งให้บันทึกไว้ระหว่างโองการต่าง ๆ นี้ด้วยตัวท่านเองหรืออาจจะมีการนำมาใส่ไว้ระหว่างโองการต่าง ๆ นี้ในช่วงการรวบรวมกุรอานภายหลังจากการเสียชีวิตของท่านศาสดา  การเปลี่ยนคำสรรพนามคู่สนทนาจากเพศหญิงเป็นเพศชายก็เป็นอีกเหตุผลที่ยืนยันถึงความหมายนี้
ฟัครุรรอซี เป็นนักวิชาการที่ยิ่งใหญ่ของชาวซุนนี ได้เขียนไว้ในตัฟซีรของเขาว่า ไม่ต้องสงสัยเลยว่าเครือญาติที่สนิทที่สุดของท่านศาสนทูตแห่งอัลลอฮ์นั้นคือ ฟาติมะฮ์ อาลี ฮะซันและฮุเซน ดังนั้น อาลิอะบา จึงหมายถึงพวกท่านอย่างแน่นอน และเจ้าของหนังสือกัชชาฟยังได้รายงานไว้อีกว่า เมื่อโองการนี้ถูกประทานลงมา ก็มีคนถามว่า โอ้ท่านศาสนทูต เครื่อญาติสนิทของท่านที่เป็นข้อบังคับให้พวกเรามอบความรักให้นั้นหมายถึงใคร? ท่านศาสดาดำรัสว่า หมายถึง อาลี ฟาติมะฮ์ และบุตรทั้งสองของเขา ดังนั้นจึงยืนยันได้ว่า สี่ท่านนี้คือญาติสนิทของท่านศาสดา เมื่อเป็นที่ยืนยันแล้ว ดังนั้นจึงเป็นข้อบังคับที่ต้องให้เกียรติพวกท่าน (อาลี ฟาติมะฮ์ ฮะซัน ฮุเซน) เป็นพิเศษ และการที่ให้กล่าวซะละวาต (อัลลอฮุมมะซ็อลลิอาลามุฮัมหมัด วะอาลิมมุฮัมหมัด ไว้ช่วงท้ายการกล่าวตะชะฮ์ฮุด นั้นไม่ได้หมายถึงสิทธิของผู้ใดที่นอกเหนือไปจากพวกท่านนี้ ดังนั้นทั้งหมดนี้บ่งบอกถึงว่า การมอบความรักให้กับพวกท่านนั้นเป็นข้อบังคับ (วาญิบ) นั่นเอง
ญารุลลอฮ์ ซะมัคชะรี เป็นนักวิชาการที่ยิ่งใหญ่ของซุนนี กล่าวถึงความประเสริฐชอง อัศฮาบกีซา ไว้ใน ตัฟซีรกัชชาฟ (บุคคลที่อยู่ร่วมกับท่านศาสดาในวันมุบาฮะละฮ์)
เป้าหมายของอัศฮาบกีซาในทัศนะของอิสลาม > ทัศนะของชีอะฮ์

อัศฮาบกีซา หรือ อาลิกีซา เป็นตำแหน่งที่ชาวชีอะฮ์ใช้เรียกท่านศาสดามุฮัมหมัด อะลี ฟาติมะฮ์ ฮะซัน และฮุเซน โดยกล่าวขานพวกท่านว่า ห้าท่านใต้เสื้อคลุม โดยยึดเอาตามรายงานหนึ่งที่ถูกรู้จักกันว่า ฮะดีษกีซา ซึ่งมีรายงานไว้อย่างมากมายในแหล่งอ้างอิงฮะดีษของทั้งสองนิกาย
ฮะดีษกีซา

ฮะดีษกีซา เป็นฮะดีษที่มุตะวาติรทั้งในชีอะฮ์และซุนนี เพียงแต่แตกต่างกันว่าการรายงานใดที่น่าเชื่อถือ
ปัจจุบันฮะดีษกีซา ที่รู้จักกันในหมู่ชีอะฮ์ ก็คือฮะดีษที่มีอยู่ท้ายหนังสือ มะฟาติฮุลญินาน ที่รายงานจากท่านญาบิร บิน อับดุลลอฮ์ อันซอรี  ซึ่งรายงานจากท่านหญิงฟาติมะฮ์ อัซซะฮ์รอ
ในหมู่นักวิชาการระดับสูงของชีอะฮ์ก็มีความเห็นที่แตกต่างกันเกี่ยวกับความน่าเชื่อถือการรายงานฮะดีษนี้ บ้างก็ไม่ยอมรับในความน่าเชื่อถือของการรายงาน ท่านอัลลามะฮ์ ซัยยิดมุรตะฎอ อัสกะรี อายาตุลลอฮ์ มุฮัมหมัด เร ชะฮ์รี อัลลามะฮ์ริยาฮี และอีกหลายท่านที่ยืนยันถึงความถูกต้องของตัวบทฮะดีษกีซา แต่ก็เห็นต่างในความน่าเชื่อถือของฮะดีษกีซาที่ถูกกล่าวไว้ในท้ายหนังสือมะฟาติฮุลญินาน
เชิงอรรถ

แม่แบบ:پانویس
↑  (قرآن ۳۳/۳۳)
↑  H. Algar, “Al-E Aba,” Encyclopædia Iranica, I/7, p. 742; an updated version is available online at http://www.iranicaonline.org/articles/al-e-aba-the-family-of-the-cloak-i (accessed on 14 May 2014).
↑  "لغت نامه دهخدا". คลังข้อมูลเก่าเก็บจากแหล่งเดิมเมื่อ 2014-12-17. สืบค้นเมื่อ 2021-11-06.
↑  A Reader on classical Islam By Francis E. Peters, Prinston University, 1994, Page 131-1
↑  "Fāṭima." Encyclopaedia of Islam, Second Edition. Edited by: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2014. Reference.
↑  (طبرسی، ۵/۱۳۷)
↑  (مسلم، ۱۵/۱۸۰)
↑  (احمدبن حنبل، ۶/۲۹۸، ۳۰۴؛ طبرسی، ۵/۱۳۷؛ طباطبائی، ۱۶/۳۱۰)
↑  (طبرسی، ۵/۱۳۹؛ طباطبایی، ۱۶/۳۱۲–۳۱۳)
↑  (طباطبائی، ۱۶/۳۱۱–۳۱۲)
↑  متن اصلی: آل محمد - صلی الله علیه وسلم - هم الذین یؤول أمرهم إلیه، فکل من کان أمرهم إلیه أشد وأکمل کانوا هم الآل، ولا شک أن فاطمة وعلیا والحسن والحسین کان التعلق بینهم وبین رسول الله - صلی الله علیه وسلم - أشد التعلقات، وهذا کالمعلوم بالنقل المتواتر، فوجب أن یکونوا هم الآل،... وروی صاحب «الکشاف» أنه لما نزلت هذه الآیة، قیل: یا رسول الله، من قرابتک هؤلاء الذین وجبت علینا مودتهم؟ فقال: علی وفاطمة وابناهما.
فثبت أن هؤلاء الأربعة أقارب النبی - صلی الله علیه وسلم - وإذا ثبت هذا وجب أن یکونوا مخصوصین بمزید التعظیم... أن الدعاء للآل منصب عظیم، ولذلک جعل هذا الدعاء خاتمة التشهد فی الصلاة، وهو قوله: اللهم صل علی محمد وعلی آل محمد وارحم محمدا وآل محمد، وهذا التعظیم لم یوجد فی حق غیر الآل، فکل ذلک یدل علی أن حب آل محمد واجب. (تفسیر الکبیر، فخررازی، ج27، ص166: دار احیاء التراث العربی، بیروت)
↑  جار الله،زمخشری،الکشاف عن حقایق غوامض التنزیل و عیون الاقاویل فی وجوه التاویل،1/193،قطع رحلی،دار المعرفه، بیروت
↑  «اهل بیت در تفسیر کشاف». پایگاه امام علی علیه اسلام. {{cite web}}: Citation ว่างเปล่า (help)
↑   {{cite web}}: Citation ว่างเปล่า (help)
ซายูริ ฮาระ

| ซายูริ ฮาระ |
| --- | --- |
原 紗友里
เกิด:  (1988-11-05) 5 พฤศจิกายน ค.ศ. 1988 (35 ปี) โตเกียว, ญี่ปุ่น
สัญชาติ: ญี่ปุ่น
อาชีพ: นักพากย์
ปีปฏิบัติงาน: 2009–ปัจจุบัน
ซายูริ ฮาระ (ญี่ปุ่น: 原 紗友里; โรมาจิ: Hara Sayuri) เกิดเมื่อวันที่ 5 พฤศจิกายน ค.ศ. 1988 เป็นนักพากย์หญิงชาวญี่ปุ่น
ผลงาน > อะนิเมะ

Haiyoru!Nyaruani: Remember My Mr. Lovecraft as Nyarue
Kimi to Boku as Kyoko Mamiya
Last Exile: Fam, the Silver Wing as Johann (young); Primula
Pretty Rhythm: Aurora Dream as Rizumu Amamiya
Jormungand as Maurice
Jormungand: Perfect Order as Maurice
Kimi to Boku 2 as Kyoko Mamiya
Last Exile: Fam, the Silver Wing as Navi-kun; Sorūsh (14-years old)
Pretty Rhythm: Dear My Future as Rizumu Amamiya
Sengoku Collection as Beheading God Bokuden Tsukahara
Sket Dance as Nori-chan
Tanken Driland as Hiawy
Aku no Hana as Mayu Miyake
Arpeggio of Blue Steel ~Ars Nova~ as Makie Osakabe
Love Live! =School Idol Project as Mika
Pretty Rhythm: Rainbow Live as Femini; Poppin; Rina Uchida
Sunday Without God as Deceased; Serika; Sphere; Volrath Fahren
Inari, Konkon, Koi Iroha as Kon
Age 12 as Kokoa
The Idolmaster Cinderella Girls as Mio Honda
Aikatsu! as Tomoyo Shirozawa
The Idolmaster Cinderella Girls 2nd Season as Mio Honda
Kono Subarashii Sekai ni Shukufuku o! as Luna
Age 12: A Little Heart-Pounding as Kokoa Hamana
JoJo's Bizarre Adventure: Diamond Is Unbreakable as Reimi Sugimoto
ผลงาน > วิดีโอเกม

The Idolmaster Cinderella Girls as Mio Honda
Puyopuyo!! Quest as Chico
2015
Cross Ange: Rondo of Angels and Dragons tr. as Naomi
แหล่งข้อมูลอื่น

ซายูริ ฮาระ  ที่เครือข่ายข่าวอนิเมะAnime News Network's encyclopedia
ชินเดนไค

| --- | --- |
มุ่งเน้น: สไตรกิ้ง, ไฮบริด
Hardness: Full-contact
ประเทศต้นกำเนิด:  เยอรมนี
ผู้ให้กำเนิด: ฮามิด โซลทานิ
ผู้มีชื่อเสียง: เรซ่า กูดารี คามราน อามินซาเดห์
Ancestor arts: เคียวคุชิน, Ashihara kaikan, Enshin kaikan
เว็บไซต์ทางการ: http://shindenkaikarate.com/
ชินเดนไค โชโด (คันจิ) สัญลักษณ์
ชินเดนไค (ญี่ปุ่น: 心伝会; โรมาจิ: Shindenkai (I.S.K.A); ทับศัพท์: ชินเดนไค) เป็นสาขาหนึ่งของศิลปะการป้องกันตัว หลักการของชินเด็นไคนั้นขึ้นอยู่กับเทคนิค โดย ฮามิด โซลทานิ เป็นผู้บุกเบิกและเปิดตัวครั้งแรก ในปี 2008 ปัจจุบันศูนย์ฝึกสำนักงานใหญ่อยู่ในเมืองฮัมบูวร์ค ชินเดนไค เป็นคำภาษาญี่ปุ่นสองคำรวมกันเป็นคำเดียว ซึ่ง "ชินเดน" หมายถึง 'บรรพบุรุษ' และ "ไค" หมายถึง 'ความสามัคคี' เมื่อรวมกันแล้วความหมายของ ชินเดนไค คือความกลมกลืนระหว่างศิลปะการต่อสู้แบบเก่าและแบบใหม่ ศิลปะการต่อสู้แบบนี้เป็นกิ่งก้านสาขาการต่อสู้ของเคียวคุชิน
สัญลักษณ์หรือโลโก้

สัญลักษณ์หรือโลโก้ ของ ชินเดนไค เป็นรูปภูเขาในวงกลม มีหมายความว่า ผู้ต่อสู้ต้องต่อสู้ด้วยพลังทั้งหมดเพื่อเอาชนะความยากลำบาก เพื่อไปถึงยอดเขา ตรงกลางวงกลมเล็กๆ เป็นกำปั้น ซึ่งเป็นสัญลักษณ์ของความสามัคคีและพลังของผู้ต่อสู้ทั้งหมด